Helge Hagerup

Helge Hagerup (1933–2008) var en norsk forfatter. Han var sønn av forfatteren Inger Hagerup og debuterte med novellesamlingen Vi fem i annen etasje som 16-åring i 1949. Helge Hagerup utfoldet seg innenfor sjangrene prosa, lyrikk og dramatikk. Han var en lavmælt lyriker og dramatiker. Også som prosaforfatter utmerket han seg fremfor alt gjennom dialogbruken.

Hagerup var spesielt produktiv som dramatiker, og teaterstykkene hans er blitt  fremført både av Fjernsynsteatret, på Nationaltheatret og i Radioteatret. Radioteatret overførte 1965–1990 tyve hørespill av Hagerup. Flere av dem var serier, fra eventyrfabler til krimgrøssere. Dessuten var han oversetter og dramatiserte.

Hagerup anvendte tidlig temaer og stoff fra populærkulturen, slik som i teaterstykkene Superboy (1968) og Camp (1977).

Helge Hagerup var far til Henning Hagerup, Espen Hagerup, Linde Hagerup, Simen Hagerup og Bendik Hagerup. Han var bror av forfatteren Klaus Hagerup.

 Bibliografi 
 Til stjerner skal vi bli – diktsamling (1989)
 Døden gir ingen ro – fire hørespill (1989)
 Miguels verden – barnebok (1988)
 Selvportrett i feber – diktsamling (1987)
 Napoleons død – skuespill (1987)
 Insektjegeren – skuespill (1986)
 Før finalen – skuespill (1986)
 Vennlig hilsen Lucifer – kriminalhørespill (1985)
 I Bilbaria – skuespill for barn og ungdom (1985)
 Drømmen om Bari-Bari – skuespill (1984)
 Hvorfor smilte ikke Gunder Pedersen? – skuespill (1983)
 Hevnens engler og Kaptein Død – hørespill (1983)
 Hvorfor skrek morderen – kriminalnoveller (1982)
 Drømmeverdenen – to skuespill (1981)
 Camp – (Camp og Siste tog til påfuglland) to skuespill (1979)
 En fortelling fra virkeligheten – roman (1977)
 Vokt dem for hunden – kriminalroman (1972), stafettroman skrevet sammen med Gerd Nyquist, Kjell Arnljot Wig, Bengt Calmeyer og Bernhard Borge
 Turistene – roman (1968)
 Superboy – skuespill (1968)
 Katteslottet – fire skuespill (1967)
 Femti år for bilen – sakprosa (1966), sammen med Kåre Fasting
 Mannen fra i går – skuespill (1962)
 Løfter om kjærlighet – skuespill (1960)
 Et stikk i hjertet – roman (1958)
 Reise i tiden – diktsamling (1957)
 Vi fem i annen etasje – barnebok (1949)
 Referanser 

Kategori:Norske dramatikere
Kategori:Norske romanforfattere
Kategori:Norske lyrikere
Kategori:Norske krimforfattere
Kategori:Norske barnebokforfattere
Kategori:Personer fra Trondheim kommune
Kategori:Hagerup